Komission asetus (EY) N:o 365/2004, annettu 27 päivänä helmikuuta 2004, yhteisön tariffikiintiöiden avaamisesta lampaille ja vuohille sekä lampaan- ja vuohenlihalle vuodeksi 2004 annetun asetuksen (EY) N:o 2233/2003 muuttamisesta



Virallinen lehti nro L 063 , 28/02/2004 s. 0030 - 0030



Komission asetus (EY) N:o 365/2004, annettu 27 päivänä helmikuuta 2004, yhteisön tariffikiintiöiden avaamisesta lampaille ja vuohille sekä lampaan- ja vuohenlihalle vuodeksi 2004 annetun asetuksen (EY) N:o 2233/2003 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(1) ja erityisesti sen 16 artiklan 1 kohdan, sekä katsoo seuraavaa: (1) Neuvoston asetuksen (ETY) N:o 3013/89 soveltamista koskevista yksityiskohtaisista säännöistä lampaan- ja vuohenliha-alan tuotteiden tuonnin ja viennin osalta 26 päivänä kesäkuuta 1995 annetun komission asetuksen (EY) N:o 1439/95(2) 11 artiklan 1 kohdassa ilmoitetaan kolmansien maiden viranomaisten lampaiden ja vuohien sekä lampaan- ja vuohenlihan tariffikiintiöissä tapahtuvaa yhteisöön tuontia varten myöntämien alkuperäasiakirjojen voimassaoloaika. (2) Komission asetuksessa (EY) N:o 2233/2003(3) otetaan käyttöön kyseisten kiintiöiden hallinnointi ensimmäiseksi tullutta palvellaan ensiksi -periaatteella 1 päivästä tammikuuta 2004. Kyseisessä asetuksessa säädetään kuitenkin eräiden kolmansien maiden osalta, että todistusjärjestelmä jatkuu 30 päivään huhtikuuta 2004. Niissä tapauksissa olisi annettava säännöksiä, jotta voidaan siirtyä joustavasti tuontitodistusjärjestelmästä ensimmäiseksi tullutta palvellaan ensiksi -järjestelmään. (3) Sen vuoksi olisi sallittava enemmän joustavuutta asetuksen (EY) N:o 1439/95 11 artiklan 1 kohdassa säädetyn alkuperäasiakirjan voimassaoloaikaan, jotta asianomaisen kolmannen maan viranomaiset voivat myöntää kyseisiä asiakirjoja, joiden voimassaoloaika on vähemmän kuin kolme kuukautta niiden myöntämispäivästä. (4) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 2233/2003 5 artiklan 1 kohtaan alakohta seuraavasti:"Poiketen siitä, mitä asetuksen (EY) N:o 1439/95 11 artiklan 1 kohdassa säädetään, Australian ja Uuden-Seelannin todistuksia myöntävät viranomaiset voivat myöntää 30 päivään huhtikuuta 2004 alkuperäasiakirjoja, joiden voimassaoloaika on vähemmän kolme kuukautta niiden tosiasiallisesta myöntämispäivästä.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä helmikuuta 2004. Komission puolesta Franz Fischler Komission jäsen (1) EYVL L 341, 22.12.2001, s. 3. (2) EYVL L 143, 27.6.1995, s. 7, asetus sellaisena kuin se on viimeksi muutettuna asetuksella (EY) N:o 272/2001 (EYVL L 41, 10.2.2001, s. 3). (3) EUVL L 339, 24.12.2003, s. 22.